**ИЗВЕШТАЈ О САМОВРЕДНОВАЊУ**

**Предшколска установа ,,Полетарац'' Жагубица**

**за радну 2023/2024. годину**

 Одлуком директора ПУ „Полетарац“  Жагубица,  именован је Тим за самовредновање квалитета рада Установе за радну 2023/2024.год. у следећем саставу:

1. Вања Милутиновић, директорка, васпитач, педагошки саветник

2. Данијела Јовић, координатор

3. Невена Перић, записничар

4. Сања Лападатовић, ван васпитно особље

5. Марина Илић,  васпитач

5. Србица Миленковић, васпитач

7. Милица Живковић, васпитач

8. Мирјана Жујкић, васпитач

9. Ивана Стојановић, представник родитеља

10. Ивана Милутиновић, представник локалне самоуправе

 План рада Тима за самовредновање и вредновање рада предшколске установе спроводи се ради унапређивања рада и оно представља један од механизама обезбеђивања квалитета. Резултати самовредновања предшколске установе представљају основу за израду акционих планова и развојног плана. Обзиром на значај самовредновања за остваривање и одржавање квалитета рада предшколске установе и тежину задатка, Тим за самовредновање ће и у овој години радити у проширеном саставу, уз учешће свих носиоца васпитно-образовног рада.

Самовредновање је стицање увида у оствареност планираних циљева, квалитета рада предшколске установе, тешкоћа и препрека на које наилазимо у областима рада које треба унапредити. Учесници у процесу самовредновања: У самовредновању квалитета рада предшколске установе учествовали су сви запослени у установи, стручни органи, Савет родитеља, деца, ван васпитно особље, директор.

***Како смо (само)вредновали?***

 У оквиру свих области, на Васпитно-образовном већу, организовано је разумевање и процена индикатора помоћу презентације са фотографијама које ближе одређују индикаторе.  Након примењених инструмената из области **Подршка деци и породици** и извршене анализе стандарда и показатеља,  Тим за самовредновање уз консултацију са Активом за Развојно планирање и Тимом за ОКРУ, као и SWOT  анализе помоћу које је сагледана ситуација у установи из више перспективе, дискутовало се о остварености стандарда у оквиру ове области и на основу добијених података предложене су мере и израђен је Акциони план. Уочене су одређене слабости индикатора које ће се унапређивати активностима из Акционог плана.

   Предшколско васпитање и образовање у општини Жагубица одвија се у Предшколској установи „Полетарац”. „Полетарац” је почео са радом почетком 1986. године као једини наменски саграђени објекат на територији општине Жагубица, у ком је оформљена јаслена, средња и предшколска група, са 10 запослених и то: директор, један васпитач, три медицинске сестре и остало помоћно особље. Од скромног почетка са само 3 групе и малим бројем запослених „Полетарац” израста у предшколску установу која активним учешћем у свим активностима у локалној средини, стручним усавршавањем и сталним подизањем квалитета услова за боравак и рад деце (иако број деце у општини опада) чини да обухват деце у Установи расте. У свом саставу „Полетарац” сада има 14 васпитних група.

**Мисија:**

Мисија наше Установе је да свој деци обезбеди повољну и безбедну, материјалну и социјалну средину са свим условима и подстицајима за укупан психофизички развој и остваривање њихових права, а да породици пружа помоћ у вршењу родитељске функције као остваривање компензаторске улоге (ублажавање културно-економских, социјалних и образовних разлика).

**Визија:**

Желимо да постанемо Установа која ће задовољити потребе деце, родитеља, васпитача и шире друштвене заједнице која ће савременим методама и средствима учинити да „мали” постану „велики”, који ће се радо сећати оног раног детињства док спремни и одважни буду ишли кроз живот.

**ДЕЛАТНОСТ** наше Установе карактерише:

- Бесплатан вртић ( Одлуком Скупштине општине Жагубица бесплатан je вртић за децу у централном објекту и при школама у Крепољину и Лазници)

- Бесплатан превоз деце из удаљених насеља.

- Велики обухват деце предшколског узраста ( усвојена је Стратегија развоја ПВО у општини Жагубица за период од 2020-2025.)

- Организација Ликовно-еколошке колоније за децу и васпитаче Браничевског и Подунавског округа, већ 19 година, а прикључују нам се и предшколске установе из других округа, чија концепција је препознатљива и у Новим основама програма.

- Потписан Меморандум о међуинституционалној сарадњи на нивоу оснивача и свих институција од јавног значаја, чији смо ми иницијатори.

- Велики број пројеката везаних за Јавне радове са НСЗ-ом, стручних пројеката презентованих на Окружним, Републичким и Балканским конференцијама за васпитаче, који су реализовани заједно са децом, родитељима и другим законским заступницима, друштвеном средином...

- Подршка социјално угроженој деци (Ромима и деци на хранитељству, као и њиховим

хранитељима) у виду обухвата, стручне помоћи, хуманитарног рада и донација...

- Подршка деци у инклузији и транзицији, као и њиховим родитељима и другим законским заступницима.

- Организовање предавања и трибина на актуелне теме за родитеље, друге законске заступнике и запослене.

ЛИЧНА КАРТА

Предшколска Установа „Полетарац“ налази се у Хомољској улици бб,

Матични број установе је: 07347430

ПИБ је:101378809

Број рачуна је: 840-398661-58

Е-mail: poletaraczagubica@gmail.com

Сајт: poletaraczagubica.edu.rs

Овлашћено лице за заступање је Вања Милутиновић , директор Установе са лиценцом.

ЈЕЗИЦИ НА КОЈИМА СЕ ИЗВОДИ ВАСПИТНО-ОБРАЗОВНИ РАД

Васпитно-образовни рад се одвија на српском језику.

ЦИЉЕВИ И ЗАДАЦИ ФУНКЦИОНИСАЊА УСТАНОВЕ

Основни циљ Годишњег плана рада је грађење квалитетне, рефлексивне праксе вртића засновне на добробити сваког детета и њихових породица, професионални развој запослених заснован на истраживању праксе, хоризонталном учењу и стручном усавршавању. Посебан фокус у Годишњем плану усмерава се ка грађењу реалног програма, сарадњи са локалном заједницом која представља један од главних ресурса у наредном периоду.

- Обезбеђивање услова за нормалан физички, интелектуални, емоционални и социјални развој деце предшколског узраста;

- Обезбеђивање услова за функционисање јединственог система васпитно- образовног рада, неге, исхране, здравствене и социјалне заштите;

- Да у сарадњи са породицом и широм локалном средином обезбеди јединство васпитних

утицаја на дете, квалитетнији и богатији живот у вртићу кроз интегрисани приступ;

- Да обезбеди што квалитетну примену Основа програма васпитно-образовног рада;

- Да у складу са могућностима организује додатне облике рада са децом и одраслима.

|  |  |  |  |
| --- | --- | --- | --- |
| **АКТИВНОСТИ** | **КОНКРЕТИЗОВАНА АКТИВНОСТ** | **ДИНАМИКА** | **ДИНАМИКА** |
| Прикупљање података и процена од стране запослених | Попуњавање чек листа у оквиру група | Новембар | Мај |
| Организација и реализација фокус група са васпитачима | Новембар | Мај |
| Организација и реализација интервјуа са стручним сарадницима | Новембар | Мај |
| Дистрибуција упитника за васпитаче | Новембар | Мај |
| Прикупљање података и процена од стране родитеља | Организација и реализација фокус група са родитељима | Новембар | Мај |
| Дистрибуција упитника за родитеље | Новембар | Мај |
| Прикупљање података – консултовање са децом | Консултовање са децом централног објекта | Новембар | Мај |
| Консултовање са децом издвојених објеката | Новембар | Мај |
| Прикупљање података и процена од стране представника локалне заједнице | Интервју са представнницима локалне заједнице (УО) | Новембар | Мај |

Област која је вреднована ове године била је **Подршка деци и породици**, у оквиру које смо спровели следеће инструменте за праћење, као и начине њихове примене:

\* Чек листа за васпитаче – индивудално су попуњавали сви васпитачи и медицинске сестре васпитачи, која осим тврдњи садржи и комнтаре који допуњују ту тврдњу;

\* Фокус групе са родитељима – током године одржано је три фокус групе са родитењима, где су они имали могућност да изразе своје мишљење усмено, а и да попуне чек листу као доказни материјал који нам је помогао у долажењу релевантних података;

\* Консултовање са децом – консултовање са децом организовано је у више наврата, приликом којих смо користили разговор, игру, цртање као алате за успостављање подстицајне интеракције

\* Упитник за васпитаче и медицинске сестре васпитаче – упитник за васпитаче и мед. Сестре васпитаче прослеђен је на интерну вибер групу, где су сви имали прилику да индивдуално дају своје мишљење

\* Интервју са стручним сарадником – Установа нема стручну службу, те нам је за добијање података за овај инструмент помогла директорка-педагошки саветник, са којим је координатор Тима обавио разговор и бележио податке;

\* Интервју се представником Управног одбора из локалне заједнице – координатор Тима је такође, обавио разговор са чланом управног одбора из локалне заједнице, где је бележио податке које смо користили као показатеље сагледавања из више перспектива.

Изазове са којима смо се сусретали током процеса самовредновања смо тимски превазилазили и долазили до начина њиховог решавања. Приликом консултовања са децом јасленог узраста изазов нам је био како доћи до што релевантнијих података, имајући у виду да већина деце не говори, те смо користили различите методе прикупљања података, односно праћења кроз цртеж, игру, посматарање деце, као и опсервација простора.

Такође, изазов нам је представљало и организовање фокус групе са родитељима у смислу временске организације, због пословних обавеза родитеља. Кроз консултовање са родитељима, организовали смо више термина за фокус групе и обухватили већи број родитеља како би дошли до релевантних података.

**Резултати самовредновања**

Након спроведених инструмената и добијених резултата о остварености индикатора дошли смо до следећих закључака:

**Стандард 2.1. Установа је сигурна и безбедна средина**

**2.1.1.** Овај индикатор је делимично остварен. У оквиру испитивања фокус групе родитеља са узорком од 90% које смо обавили, дошли смо до увида да исти требамо унапредити у виду огласних табли, паноа, плаката, Фејсбук странице, брошура. Увидом у анализе инструмената спроведених након плана унапређења, закључили смо да треба интензивније радити на изради плаката и флајера , на индивидуалним разговорима са родитељима , о транзициј из породице у вртић , из групе у групу ( објекат ) , из вртића у школу као и о правима детета и програмској концепциј..Након обраде података из упитника за васпитаче и мед. сестре-васпитаче и плана унапређења, наставља се на унапређењу транспарентности записника из области превентивне, социјалне заштите и исхране деце.

**2.1.2.**  Током аналзизе инструмената 90% родитеља је одговорило да је обавештено путем индивудалних разговора, родитељских састанака, вибер заједница. План унапређења је био чешће слање едукативног материјала и учестало ажурирање обавештења на огласној табли. У току наредне године планира се активирање Тима за кризне догађаје. Т акође треба више упознати родитеље са правилником о протоколу поступања у установи у одговору на насиље , злостављање и занемаривање са посебним нагласком на превентивним активностима.

**2.1.4.** Родитељи , медицинске сестре васпитачи и васпитачи сматрају да је индикатор у потпуности остварен **,** а у оквиру консултовања са децом и анализом података, дошли смо до резултата да је индикатор у већој мери остварен и након плана унапређења, интензивиран је боравак деце у свим просторима, организивано је више игара са правилима у којима могу да учествују и сарађују деца различитих узраста. Ослушкивањем и консултацијом са децом, након спроведених инструмената, закључили смо да треба више укључити децу као активне учеснике у оплемењивању простора вртића (кречењу, фарбању, цртању по зидовима,изради интерактивних средстава и материјала), чешће организовати туре по вртићу и вршњачку хоризонталну размену, умрежавање пројеката уз консултације са децом и смислен боравак у просторијама ван васпитног особља.

**Стандар 2.2. У Установи се уважава различитост, поштују права и потребе деце и породице**

Након спроведених инструмената дошли смо до следећих резултата остварености индикатора:

**2.2.2.** У оквиру испитивања фокус групе са родитељима и спроведеног плана унапређења који је подразумевао подизање свести родитеља о важности боравка деце у природи кроз вебинаре и едукатиивне материјале и анализе после спроведеног плана унапређења, интензивираће се акције са родитељима, покренути сарадња са Покретом горана (мали извиђачи), организовати радионице са родитељима у природи, клубови са децом и родтиељима ( спортски клуб, читалачки клуб, клуб љубитеља фолклора).

**2.2.3.** У оквиру фокус групе са васпитачима ,медицинским сестрама васпитачима и анализе добијених података слабије је оцењена транзиција из вртића у школу ( најчешће на нашу иницијативу) и даље ће се организовати активности у циљу побољшања процеса транзиције.

**2.2.5.** У оквиру фокус групе са васпитачима и медицинским сестрама васпитачима, дошли смо до резултата да је наведени индикатор подржан само кроз продукте, постере и цртеже, где нам је план унапређења био спровођење активности које подстичу укључивање децеразличитог социоекономског статуса, језичке, националне или расне припадности. Након поновљених инструмената, интезивираће се рад кроз кратке програме и пригодне програме важних догађаја у животу детета и породице.

**Стандард 2.3. Установа сарађује са породицом и локалном заједницом**

**2.3.2.** У оквиру анализе података чек листе за васпитаче и мед. сестре-васпитаче, дошли смо до резултата је индикатор делимично остварен кроз отворена врата ,родитељске састанке, играонице , радионице... где смо план унапређења спровели кроз повећан број играоница и радионица са родитељима у складу са актуелним темама , пројектима и хуманитарнм акцијама. Додали смо и кутију за сугестије, где могу родитељи да оставе своје предлоге. Као даљи план за унапређење анкетираћемо родитеље на почетку радне године, како бисмо дошли до података о начину на који они могу да допринесу дечијем развоју и напредовању као експерти у својим областима.

**2.3.3.** У досадашњој пракси наведени индикатор је делимично био остварен након добијених резултат из области вредновања :Васпитно образовни рад . Ове године смо га унапредили одржавањем предавања др. Саше Дражиловића дијететичара нутриционисте из ЗЗЈЗ Пожаревац и понудом већег броја вебинара за родитеље. План за даље унапређење је континуиран рад са едукативним предавањима, понуда вебинара у организацији УНИЦЕФ-а и Ђоковић фондације, МПНТР, сарадња са експертима из различитих области (интензивирање рада са логопедом, психологом, социологом..). сарадња са другим институцијама/установама/организацијама Установа ће организовати округле столове, трибине...Израдити плакате, флајере и брошуре...

**2.3.4.** Наведени индикатор није био у потпуности оставрен, јер не постоји јединствена база податка, али смо интензивирали сарадњу са Домом здравља, Центром за социјални рад и искористили предности мале средине, где смо кроз непосредну комуникацију са родитељима чија деца већ похађају вртић, долазили до информација. План унапређења је формирање базе података са осннивачем. У сарадњи са представницима различитих институција реализовани су различити облици рада и Кратки програми, у складу са актуелним пројектима и дечијим интересовањима. Унапређено је учешће на манифестацијама у ЛЗ, ( Туцијада , посета Галерији и Завичајном музеју , Врела Хомоља , Сабор фрулша) . Плана унапређења је да кроз кратке програме интензивније укључимо и децу која не похађају вртић и коришћење свих простора у ЛЗ.

**Закључак**

У оквиру области **Подршка деци и породици,** вредновали смо следеће стандарде:

* Установа је сигурна и безбедна средина
* У Установи се уважава различитост, поштују права и потребе деце и породице
* Установа сарађује са породицом и локалном заједницом

У нашој Установи реализовани су програми и активности који су имали за циљ јачање родитељских компетенција, индивидуализацију приступа породици, као и креирање безбедног и сигурног простора у сарадњи са породицом и локалном заједницом.

Упоредном анализом података, које можете видети у горе приказаним резултатима у табелам у прилогу, као и представљање квалитативних и квантитативних података са интерпретацијом за сваки стандард и припадајуће показатеље, дошли смо до увида да се у Установи стварају услови за сигурну и безбедну средину, уважава различитост, поштују права и потребе деце и породице, посредством Програма заштите деце од дискриминације, насиља, занемаривања и злостављања, на основу којих се планирају превентивне актинвости у складу са структуром и културом Установе. Родитељи су информисани о начину превенције и процедуре у случају појаве насиља.

Поредећи добијене податке, закључили смо да је проценат родитеља који учествују у активностим, већи након поновног спровођења инструмената у мају.

**Предлог мера за унапређење**

На основу реализованог процеса самовредновања и процене остварености стандарда квалитета из областо „Подршка деци и породици“, чланови тима су дали **предлог мера** за унапређење:

-       Пружати различите врсте подршке породици у остваривању њене васпитне улоге

- Сарадњу са родитељима приликом планирања, реализације и рефлексије, различитих активности у вртићу, и чешће укључивање родитељима у живот и рад вртића

-        Побољшање мотивацију за активно учешће у процесу самовредновања кроз развој културе самовредновања ,одрживост квалитета кроз рад у рефлексивним групама

-        Унапређење сарадња са школом током процеса транзиције

-      Унапређење сарадње са другим установама, релевантним институцијама, организацијама и удружењима;

-        Редовно консултовање са децом у групи, и током хоризонталне размене између деце из различитих група (вршњачко учење);

-        Већи увид родитења у дечији портфолио

- Већа подршка родитеља за спровођење заједничик акција/активности/пројеката на нивоу вртића, као и нивоу локалне заједнице

- Унапређење међусобног информисања и сарадње са локалном заједницом.

Координатор тима Директор

Јовић Данијела Милутиновић Вања